钦定古今图书集成/明伦汇编/官常典/第544卷 > 《奉和圣制送张尚书巡边》袁晖
## 钦定古今图书集成/明伦汇编/官常典/第544卷 > 《奉和圣制送张尚书巡边》袁晖

出师宣九命，分阃用三台。始应幕中画，新从天上来。
丹青不独任，韬略遂双该。坐见威棱洽，弥彰事业恢。
旌旗晓云送，鞞鼓朔风催。卤气销残月，边声韵落梅。
羽书雄北地，龙汉寝南垓。宠战黄金尽，输诚白日回。
离章宸翰发，祖䜩国门开。欲识恩华盛，平生文武材。